BMCની ચૂંટણી જાહેર થઈ એના બીજા દિવસથી જ મુંબઈગરાઓની અને રાજનેતાઓની નજર ઘાટકોપર (ઈસ્ટ)ના ગારોડિયાનગર-રાજાવાડી વિસ્તારોને આવરી લેતા વૉર્ડ-નંબર ૧૩૨ પર છે. આ વિસ્તારમાં કૉન્ગ્રેસના પ્રવીણ છેડા અને BJPના પરાગ શાહ વચ્ચે સીધી લડત છે. ગારોડિયાનગરમાં બાર હજારથી વધુ ગુજરાતીઓ છે. ઉપરાંત ૧૩,૪૪૦ મહારાષ્ટ્રિયન, ૪૨૬૪ નૉર્થ ઇન્ડિયન, ૨૫૦૨ સાઉથ ઇન્ડિયન અને નવ હજારથી વધુ ઇતરભાષી લોકો રહે છે. છેલ્લાં ત્રીસ વર્ષમાં એક પણ ચૂંટણીમાં આ વિસ્તારમાં એવી કોઈ ઘટના બની નથી કે પોલીસે દોડાદોડી કરવી પડે.